text: Team Cult Energy er reddet
  20 august 2015 kl. 09.41
  Cykelholdet Team Cult Energy med base i Horsens fortsætter som professionelt cykelhold i 2016.
  Torsdag formiddag bekræfter det lukningstruede cykelhold Team Cult Energy, at de fortsætter på cyklingens næsthøjeste niveau i 2016. Det kan lade sig gøre, fordi holdet fusionerer med Team Stölting fra Tyskland.
  - Det har været et kæmpe arbejde. Og markant sværere end vi havde forestillet os, siger administrerende direktør for Cult, Lars Klausen til TV2 Sport.
  Den indeværende sæson er Team Cult Energys første som Pro Kontinental-hold, hvilket er cykelsportens næstbedste niveau.
  